CELEX: 32011R0201
Language: el
Date: 2011-03-01 00:00:00
Title: Κανονισμός (ΕΕ) αριθ. 201/2011 της Επιτροπής, της 1ης Μαρτίου 2011 , σχετικά με το υπόδειγμα της δήλωσης συμμόρφωσης προς εγκεκριμένο τύπο σιδηροδρομικού οχήματος  Κείμενο που παρουσιάζει ενδιαφέρον για τον ΕΟΧ

2.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 57/8
            
         ΚΑΝΟΝΙΣΜΌΣ (ΕΕ) αριθ. 201/2011 ΤΗΣ ΕΠΙΤΡΟΠΉΣ
   της 1ης Μαρτίου 2011
   σχετικά με το υπόδειγμα της δήλωσης συμμόρφωσης προς εγκεκριμένο τύπο σιδηροδρομικού οχήματος
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 26 παράγραφος 4,
   Εκτιμώντας τα ακόλουθα:
   
               (1)
            
            
               Η Επιτροπή πρέπει να εγκρίνει το υπόδειγμα της δήλωσης συμμόρφωσης προς εγκεκριμένο τύπο οχήματος όπως προβλέπεται στην οδηγία.
            
         
               (2)
            
            
               Ο Ευρωπαϊκός Οργανισμός Σιδηροδρόμων εξέδωσε τη σύσταση της 30ής Ιουνίου 2010 σχετικά με το υπόδειγμα της δήλωσης συμμόρφωσης προς εγκεκριμένο τύπο οχήματος.
            
         
               (3)
            
            
               Τα παραρτήματα της δήλωσης συμμόρφωσης προς τύπο πρέπει να παρέχουν αποδεικτικά στοιχεία σχετικά με την ολοκλήρωση των οικείων διαδικασιών επαλήθευσης σύμφωνα με την εφαρμοστέα ενωσιακή νομοθεσία και τους κοινοποιημένους εθνικούς κανόνες, και να εμφαίνουν τις παραπομπές στις οδηγίες, τις τεχνικές προδιαγραφές διαλειτουργικότητας, τους εθνικούς κανονισμούς και λοιπές διατάξεις. Η έγκριση τύπου, η οποία ταυτοποιείται με τον Ευρωπαϊκό Αριθμό Αναγνώρισης, πρέπει να παρέχει πληροφορίες για όλες τις νομικές απαιτήσεις βάσει των οποίων έχει χορηγηθεί έγκριση τύπου σε ένα κράτος μέλος.
            
         
               (4)
            
            
               Τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 29 παράγραφος 1 της οδηγίας 2008/57/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του παρόντος κανονισμού παρατίθεται το υπόδειγμα της δήλωσης συμμόρφωσης προς τύπο που αναφέρεται στο άρθρο 26 παράγραφος 4 της οδηγίας 2008/57/ΕΚ.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 2 Ιουνίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος, εκτός από την Κύπρο και τη Μάλτα ενόσω στο έδαφός τους δεν υπάρχει εγκατεστημένο σιδηροδρομικό δίκτυο.
      Βρυξέλλες, 1 Μαρτίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 191 της 18.07.2008, σ. 1.
   
      ΠΑΡΑΡΤΗΜΑ
      
         ΥΠΟΔΕΙΓΜΑ ΤΗΣ ΔΗΛΩΣΗΣ ΣΥΜΜΟΡΦΩΣΗΣ ΠΡΟΣ ΕΓΚΕΚΡΙΜΕΝΟ ΤΥΠΟ ΟΧΗΜΑΤΟΣ
      
      Οι
      
                  Αιτών (1)
                  
                  
                     [εταιρική επωνυμία]
                  
                  
                     [πλήρης διεύθυνση]
                  
               
               
                  Εξουσιοδοτημένος αντιπρόσωπος
                  
                     [εταιρική επωνυμία]
                  
                  
                     [πλήρης διεύθυνση]
                  
               
            
                  του αιτούντος
                  
                     [εταιρική επωνυμία]
                  
                  
                     [πλήρης διεύθυνση]
                  
               
            Δηλώνουμε υπεύθυνα ότι το όχημα [Ευρωπαϊκός Αριθμός Οχήματος]
          (2) το οποίο αφορά η παρούσα δήλωση
      
                  —
               
               
                  είναι σύμφωνο με τον τύπο οχήματος [αναγνώριση του τύπου οχήματος στο μητρώο ERATV] που έχει εγκριθεί στα ακόλουθα κράτη μέλη:
                  
                              —
                           
                           
                              
                                 [Κράτος μέλος 1] με αριθ. έγκρισης [ΕΑΑ της έγκρισης τύπου στο ΚΜ 1]
                              
                           
                        
                              —
                           
                           
                              
                                 [Κράτος μέλος 2] με αριθ. έγκρισης [ΕΑΑ της έγκρισης τύπου στο ΚΜ 2]
                              
                           
                        
                              —
                           
                           
                              
                                 … (να αναγραφούν όλα τα ΚΜ όπου είναι εγκεκριμένος ο τύπος οχήματος)
                              
                           
                        
            
                  —
               
               
                  πληροί τη συναφή ενωσιακή νομοθεσία, τις σχετικές τεχνικές προδιαγραφές διαλειτουργικότητας και τους εφαρμοστέους εθνικούς κανονισμούς, όπως εμφαίνεται στα παραρτήματα της παρούσας δήλωσης,
               
            
                  —
               
               
                  έχει υποβληθεί στις πάσης φύσεως διαδικασίες επαλήθευσης που είναι αναγκαίες για τη σύνταξη της παρούσας δήλωσης.
               
            Πίνακας παραρτημάτων (3)
      
      
         [τίτλοι των παραρτημάτων]
      
      Υπογραφή για και εκ μέρους τ… [όνομα/επωνυμία του αιτούντος]
      
      
         [Τόπος], [ημερομηνία ΗΗ/ΜΜ/ΕΕΕΕ]
      
      
         [όνομα/επωνυμία, ιδιότητα] [υπογραφή]
      
      Πεδίο προοριζόμενο για την ΕΑΑ:
      ΕΑΟ που έχει αποδοθεί στο όχημα: [ΕΑΟ]
      
      
         (1)  Ο αιτών μπορεί να είναι ο αναθέτων φορέας ή ο κατασκευαστής ή αντιπρόσωπός τους στην Ένωση.
      
         (2)  Εάν κατά τη στιγμή σύνταξης της παρούσας δήλωσης δεν έχει ακόμη αποδοθεί στο όχημα Ευρωπαϊκός Αριθμός Οχήματος (ΕΑΟ), το όχημα ταυτοποιείται με άλλο σύστημα αναγνώρισης που συμφωνείται από τον αιτούντα και την αρμόδια EAA. Στην περίπτωση αυτή, όταν στο όχημα έχει αποδοθεί ΕΑΟ, η ΕΑΑ συμπληρώνει το πεδίο που έχει διατηρηθεί για τον σκοπό αυτό.
      
         (3)  Τα παραρτήματα περιλαμβάνουν αντίγραφα των εγγράφων με τα οποία αποδεικνύεται η ολοκλήρωση των σχετικών διαδικασιών επαλήθευσης σύμφωνα με την εφαρμοστέα ενωσιακή νομοθεσία (δηλώσεις επαλήθευσης ΕΚ) και τους εθνικούς κανόνες.